kardosdrur/scandi-wiki huggingface dataset:
Cinema Bizarre

Cinema Bizarre er et band fra Berlin i Tyskland, som blev dannet i 2007.

Medlemmer 
 Strify (født d. 20. august 1988) – sang.
 Shin (født d. 12. december 1989) – trommer.
 Yu Phoenix (født d. 29. december 1988) – guitar.
 Kiro Cullen (født d. 11. januar 1988) – bas.
 Rom3o (født d. 4. august 1988) – kor og keyboard.
 Luminor – Tidligere kor og keyboard.

Musik 
Musikken indeholder pop, rock, New Wave og elektronika og deres stil er inspireret af den japanske stil Visual kei, men på mange punkter langt fra.

Historie 
Medlemmerne mødte hinanden i 2005 til en konference for manga og desuden verdens første I-pop Band.
Musikgenren er navngivet af Cinema Bizarre.

Forskelligt 
Danske Remee og Thomas Troelsen har skrevet numre til Cinema Bizarres debutalbum "Final Attraction", der udkom i oktober 2007. Blandt andet står de bag sangen 'Forever or Never' og derudover er dele af albummet er optaget i København.

Første to singler fra albummet blev “Lovesongs, They Kill Me” og “Escape To The Stars” og i Tyskland gik albummet ind som nummer ni på albumcharten. Desuden udkommer der et nyt album fra de tyske drenge den 26 august udkommer albummet toyZ.

Cinema Bizarre var også med i Tysk mgp 2008, hvor de kom på 3. pladsen med sangen "Forever or Never". 

I Danmark blev interessen rigtig vækket, da Boogie TV boblede “Lovesongs, They Kill Me” til Boogie-listen og de var på boogie listen i 10 uger med "Escape to the stars". 

Cinema Bizarre har i 2008 spillet på Skanderborg Festivalen og i Vega i København. De spillede også i Vega igen den 5 oktober 2009.

I januar 2010 blev bandet opløst. Yu og Romeo er med i et nyt band, Rouge Morgue.

Rockgrupper fra Tyskland
Musikgrupper fra 2005
Opera comique (flertydig)

Opera comique kan med let forskellige stavemåder referere til:

 Opéra-Comique, et operahus i Paris etableret 1714 for at tilbyde fransk opera et alternativ til den italienske opera som dominerede på kontinentet.
 Opera Comique, et operahus i London i slutningen af 1800-tallet hvor mange af Gilbert og Sullivans operetter havde premiere.
 Opéra-comique eller Opéra comique, en operagenre, en fransk betegnelse for lette komiske operaer af lystspilkarakter.
Rimte

En Rimte (Leuciscus idus) eller emde er en karpefisk. 

Den store skalleart ligner både skalle og strømskalle, men rimten har gullige øjne og rødlig bug- og gatfinne og kan endvidere kendes på den sammentrængte højryggede kropsform.

Rimten kan blive op til 4 kg, men en fisk på over 2 kg er sjælden.

Midt i marts og april gyder rimten i hurtigt strømmende dele af vandløb. Hunnen gyder op til 100.000 æg på sand- og grusbund. Æggene klækker efter 14 dage. En del af de voksne fisk dør ligesom laksen lige efter gydningen.

I Danmark er rimten efterhånden ved at være en sjælden fisk. Den lever i nogle få åer og vandløb. Rimten opholder sig i alle dele af vandet, men går ofte på jagt efter føde på bunden. Her indtager den ofte bunddyr og planterester. Rimten lever af insektlarver, vårfluelarver, tanglopper, krebsdyr, små muslinger, snegle, orme og fiskeyngel. Store rimter spiser endvidere andre småfisk.

Fiskeri efter Rimte 
Rimten kan fanges på små spinnere, små woblere, maddiker, orme og fiskestykker.

Karpefisk
Kosttilskud

Et kosttilskud er et præparat med næringsstoffer eller andre stoffer med ernæringsmæssig eller fysiologisk virkning. Kosttilskud er typisk beregnet til indtagelse gennem munden (peroral administration). De findes normalt i dosisform fx som kapsler, tabletter, pastiller, pulverbreve eller væskeampuller, men kan også markedsføres som pulvere eller væsker.

Kosttilskud betragtes i dansk lovgivning som fødevarer og er derfor underlagt Fødevarestyrelsen. De er ikke lægemidler og må derfor ikke markedsføres med henblik på at lindre, helbrede eller forebygge sygdomme.

Næringsstoffer som kosttilskud hyppigt indeholder omfatter vitaminer, mineraler og aminosyrer.

Vitaminer er organiske forbindelser som kroppen benytter i stofskifteprocesserne. Vitaminer skal hovedsageligt tilføres udefra, da kroppen producerer for lidt selv. Blandt de vitaminer kroppen selv kan producere findes: vitamin B, vitamin D og vitamin K.

Kroppen kan dog ikke benytte vitaminerne uden mineraler. Kroppen producerer ikke selv mineraler, hvorfor kroppen er afhængig af indtagelse af mineraler fra fødevarer, drikkevarer og evt. kosttilskud.

Se også 
 Madpyramiden
 Ernæring

Referencer
Diafysen

Diafysen er rørknoglens midterstykke, som befinder sig mellem de to metafyser. Den udgør det stykke af knoglen, som har et hulrum, hvori der er knoglemarv.

Skelet
Omringningsslag

Vernichtungsgedanke, (nedkæmpelsestanken) er en tysk militær doktrin, som stammer tilbage fra tiden omkring Frederik den Store af Preussen. Doktrinen lægger vægt på en hurtig nedkæmpelse af fjendens styrker ved hurtige og flydende bevægelser, der skal bringe fjenden ud af balance og derigennem give angriberen mulighed for at påtvinge forsvareren sin vilje og undgå et dødvande.

Doktrinen er baseret på en usædvanlig stram træning og disciplin og helt igennem professionelt lederskab. Man kan læse meget om nedkæmpelsestanken i preusseren Carl von Clausewitz' klassiske bog Om krig.

Denne doktrin blev brugt med held i den Østrigske arvefølgekrig, Syvårskrigen, Napoleonskrigene, den Preussisk-østrigske krig og den Fransk-preussiske krig i (1870-1871). Preussens militære successer var katalysatoren som stod bag etableringen af alliancesystemerne i slutningen af det 19. og begyndelsen af det 20. århundrede.

Våbenkapløbet i den lange fredsperiode 1871-1914 skabte det militære udstyr som udhulede angribernes fordel. Det gav forsvarerne afgørende fordele og gjorde scenen klar til det katastrofale dødvande under 1. Verdenskrig. Nedkæmpelsestankens lange dominans som den primære taktiske doktrin i moderne krigsførelse sluttede på Vestfronten i 1. Verdenskrig.

Da mellemkrigstiden sluttede og Europa igen gik i krig, var mange af officererne på de højeste poster i Tyskland, ikke mindst general Heinz Guderian, klar over doktrinens mangler og havde specifikke ideer om, hvad der skulle erstatte den. De måtte imidlertid kæmpe en række bureaukratiske slag for at overvinde inertien i hærens egne rækker. De vandt de fleste af disse kampe og frembragte under 2. verdenskrig en ny doktrin, der blev kendt som Blitzkrieg. Den tidlige begejstring for de muligheder som mobile pansrede enheder gav blev i 1930'erne omtalt som panserideen.

Yderligere læsning 
Carl von Clausewitz: Om krig, 2 udgave, Rhodos 1991 .

Militær
Epifysen

Epifysen er rørknoglens ende. Det vil sige, at der er altid to. Den ligger ud mod metafysen og danner sammen med den rammen om diafysen.

Epifyserne består af et fint netværk af knogleceller, som danner en svampeagtig substans (lat. Substantia spongiosa).
Helt op til en alder af 13-19 år er epifyserne ikke sammenvokset med diafysen endnu.
De kan således i biologisk antropologi bruges til aldersbestemmelse af et skelet.

Skelet
Amaranth (sang)

Amaranth er navnet på Nightwishs tredje single, iberegnet Eva, der dog kun er udgivet på nettet. Den er også på albummet Dark Passion Play der blev udgivet i 2007 med deres nye forsanger, Anette Olzon.

I musikvideoen vises temaet fra maleriet Den sårede engel af Hugo Simberg.

Singler fra 2007
Nightwish-sange
Jean-Michel Basquiat

Jean-Michel Basquiat (født 22. december 1960 i Brooklyn, New York City, død 12. august 1988 på SoHo, New York City) var en amerikansk kunstner hvis forældre stammede fra Puerto Rico og Haiti, der blev kendt for sine graffitiværker. Senere kom han til at tilhøre 1980'ernes neoekspressionisme.

På et tidspunkt i sin karriere var han kæreste med Madonna. Hans værker er bl.a. inspireret af Andy Warhol, som han indledte et samarbejde med i 1983.

Et maleri af Jean-Michel Basquiat uden titel, der forestiller et kranium, blev den 18. maj 2017 solgt på auktion for 110,5 millioner dollars (ca. 738 millioner danske kroner, hvilket er den højeste pris opnået for en amerikansk kunstner på en auktion.

Basquiat døde i 1988 af en overdosis heroin, 27 år gammel.

Galleri

Noter

Eksterne henvisninger 

Malere fra USA
Personer fra New York City
Amaranth (farvestof)

Amaranth er et farvestof der er godkendt til at tilsættes fødevarer. Det har E-nummeret E-123.

Farvestoffer i fødevarer
Aromatiske forbindelser
Opéra-Comique

Opéra-Comique (Théâtre national de l’Opéra-Comique) er et operahus i Paris ved Boulevard des Italiens i 2. arrondissements nordvestre hjørne. Det skabtes 1714 for at tilbyde fransk opera et alternativ til den italienske opera, som dominerede.

Eksterne henvisninger 

 Officiel hjemmeside

Operabygninger i Frankrig
Musik i Paris
Immortal Technique

Felipe Andres Coronel (født 19. februar 1978) bedre kendt som Immortal Technique, er en undergrundsrapper og politisk aktivist. Han blev født på et militærhospital i den peruvianske hovedstad Lima, men indvandrede i begyndelsen af 1980'erne til Harlem, New York, hvor han stadig bor den dag i dag.

Rap karrieren 
Da han var 9 år startede han med at rappe lidt med på numre i radioen, der efter startede han sin hip-hop-karriere som battle rapper mens han sad et år i fængsel for småkriminalitet, og vandt efter han var kommet ud adskillige freestyle-battles i New Yorks undergrunds-hip-hop-miljø.

Senere hen har hans karriere mere omfattet politisk rap om temaer som religion, racisme, social uretfærdighed og bandemiljø i New York.

Kommende musik 

The Middle Passage er titlen på det næste album han sender på gaden. DJ Premier, DJ Green Lantern, Scram Jones og Ali Shaheed Muhammad er blevet nævnt af Tech som producers på albummet. Udgivelsesdato ukendt.

I et interview med Hardknocktv fortalte han at han arbejder på 2 nye EP'er.

Han har tidl. nævnt at han vil lave en 3'er i Revolutionary volume-rækken, men han har ikke nævnt hvornår.

Diskografi

Album 
 2001: Revolutionary vol. 1
 2003: Revolutionary vol. 2
 2008: The 3rd World
 2011: The Martyr

Singler 
 2003: Industrial Revolution
 2004: The Point of no return
 samme år: Bin Laden
 2005: Caught in a Hustle

Eksterne henvisninger 

 
 
 
 Norsk interview 
 Viper Records

Sangere fra USA
Rappere fra USA
Vild gulerod

Vild gulerod (Daucus carota) er en 30-80 centimeter høj urt, der i Danmark vokser langs veje og på skrænter. Alle dele af planten, men især roden, lugter behageligt af gulerod.

Beskrivelse 
Vild gulerod er en toårig, urteagtig plante med en stiv, opret vækst. Første år danner planten en roset af grundstillede blade, og først næste forår skyder den blomsterbærende stængel til vejrs. Stænglen er massiv og furet med stive hår. Bladene er spredtstillede og 2 eller 3 gange fjersnitdelte. Fligene er lancetformede og spidse med hel rand. Begge bladsider er hårede, og omtrent ensfarvet græsgrønne.

Blomstringen sker i juni-august, hvor blomsterne kan ses samlet i endestillede skærme, der selv består af småskærme. De enkelte blomster er hvide og regelmæssige med undtagelse af dem, der sidder yderst i småskærmene, hvor blomsterne er uregelmæssige. Midt i storskærmen finder man ofte én eller nogle få, røde blomster. Frugterne er todelte spaltefrugter med nøddeagtige delfrugter.

Rodnettet består af en kraftig, lodret jordstængel, som fortsætter over i en dybtgående pælerod. Der er forholdsvis få, men grove siderødder.

Højde x bredde og årlig tilvækst: 0,75 x 0,30 m (75 x 30 cm/år) – dette gælder for planten i det andet leveår.

Voksested 

Vild gulerod er naturligt udbredt i Nordafrika, Mellemøsten, Kaukasus, Centralasien og Kina. I Europa findes den næsten overalt og er i Danmark almindelig på gruset og veldrænet jord langs veje, i grusgrave, på skrænter, strandvolde og i grøftekanter. Den er dog mindre almindelig i Midtjylland.

På overdrev i Almegårds Øvelsesplads findes den sammen med bl.a. almindelig agermåne, cikorie, draphavre (dominerende), almindelig hvene (dominerende), almindelig knopurt, pastinak, almindelig røllike (dominerende), sankthansurt, almindelig torskemund, bugtet kløver, fløjlsgræs (dominerende), fåresvingel, gul fladbælg (dominerende), gul snerre, knoldet brunrod, krybende potentil, lancetvejbred (dominerende), lægeoksetunge, moskuskatost, prikbladet perikon, rød svingel, sølvpotentil, vellugtende gulaks og vild løg

Underarter 
Der findes tre underarter i Danmark, hvor vild gulerod (subsp. carota) er den almindeligste. Denne arts voksested er beskrevet ovenfor.
 Daucus carota subsp. carota med hvid pælerod og en stængel, der især forgrener sig i den øvre del.
 Daucus carota subsp. sativus (havegulerod) med opsvulmet, orangerød pælerod og en stængel, der især forgrener sig i den øvre del. Dyrket.
 Daucus carota subsp. gummifer (strandgulerod) med hvid pælerod, stænglen forgrenet fra roden. Sjælden. Stenede strandvolde i Storebæltsområdet og sydvestlige Kattegat og Øresund.

Se også 
 Havegulerod (den dyrkede).
 Gulerod (roden).

Kilder og henvisninger 

 
 Signe Frederiksen et al., Dansk flora, 2. udgave, Gyldendal 2012. .
 Arne og Anna-Lena Anderberg: Den virtuella floran, Naturhistoriska riksmuseet 

Toårige urter
Hvide blomster
Gulerod-slægten
Nicolas Bochsa

Robert Nicolas-Charles Bochsa (9. august 1789 i Montmédy (Meuse) – 6. januar 1856 i Sydney) var en fransk komponist og harpevirtuos.

I en alder af 16 år
komponerede han en opera, der senere efterfulgtes
af seks andre (alle opført på Opéra-Comique),
1813 blev han ansat som harpenist hos
kejser Napoleon, beholdt denne stilling under
Ludvig XVIII, men måtte 1817 rømme landet
på grund af vekselfalsk.

Ophold i England
I London blev han en søgt lærer, foranstaltede orkesterkoncerter,
deltog i stiftelsen af Academy of Music (1822),
blev udnævnt til dronning Victorias første
harpenist, dirigerede 1826-32 den italienske opera
og forlod endelig landet med den berømte
sangerinde Anna Bishop, den engelske
komponist Bishops hustru, der rømte fra mand og
børn for at følge Bochsa på en række omfattende
koncertrejser, der førte ham gennem hele
Europa, Amerika og Australien.

Sæsonen 1839-40 i København
På disse rejser gæstede
kunstnerparret også København, hvor de en
tid lang (sæsonen 1839-40) spillede en ikke
ubetydelig rolle. De optrådte på Det Kongelige Teater,
og begejstringen for dem og tilløbet til
deres koncerter var så uhyre, at alle andre
musikalske forestillinger i den sæson led
derunder. Da Bochsa tillige var kendt som en
udmærket syngelærer – han havde under sit ophold
her deltaget i sangindstuderingen ved teatret
– en habil komponist og en dygtig
orkesterdirigent, kom det flere gange til alvorlige
forhandlinger mellem hoffet, teaterchefen og ham
om at ansætte ham i Sibonis stilling som
syngemester (korleder); men forhandlingerne strandede
på de uhyre fordringer, som Bochsa stillede.

Et varigere minde om Bochsas ophold ved Det Kongelige
Teater foreligger i nogle numre af musikken
til balletten »Erik Menveds Barndom«, som Bochsa
komponerede på opfordring af Bournonville.

Bochsa udgav en Methode pour la Harpe og har,
foruden de ovennævnte operaer, komponeret
en mængde sager for harpe, en del
kirkemusik, symfonier, ouverturer, et oratorium
Le déluge og et melodramatisk-symfonisk
tonemaleri i syv afdelinger »Tonernes Magt«.

Kilde 
 Opslag ved operarepetitør S. Levysohn i Salmonsen (Salmonsens Konversationsleksikon, 2. udgave, bd. 3, s. 513)

Eksterne henvisninger 
 
 Biografi ved Michel Faul  

Romantikkens komponister
Operakomponister fra Frankrig
Morten Wittrock

Morten Wittrock (født 17. januar 1971) er en dansk pianist, sanger, komponist og producer.

Morten Wittrock har blandt andet skrevet sange til og arbejdet med en lang række danske kunstnere.

Som producer er Morten Wittrock 2 gange blevet nomineret til en Danish Music Awards. 

Morten Wittrock modtog America's Old-Time Country Music Hall Of Famepris: Årets Rockabilly Album i USA. I 2015. Hvor blandt andet "Cowboy" Jack Clement medvirker.

I 2015 udgav han i samarbejde med Den Skaldede Kok bestseller kogebogen "Rock `N´ Roll Kogebogen",

Morten Wittrock skrev musikken og var producer på Sangen "Big Easy" med Nina Massara. Som FOX brugte til tv-serien Lethal Weapon (Dødbringende våben). 

Pianister fra Danmark
Digsby

Digsby er et proprietært multiprotokol instant messaging applikation udviklet af dotSyntax, LLC. Digsby er kodet i wxPython og bruger Webkit til rendering. Det understøtter e-mail notifikationer og statusopdateringer fra  MySpace, Facebook, Twitter og LinkedIn. Det udgives under en proprietær licens og kan frit downloades. Udviklingen finanseres gennem sponsorede add-on applikationer i installationsprogrammet og en Folding@Home-agtig forskningsfunktion der automatisk aktiveres. Programmet kræver registrering, hvilket kan gøres i installationsprogrammet eller gennem et webinterface.

Funktioner

E-mail 
Programmet har en e-mail-klient, med mail-notifikationer, der understøtter POP3 og IMAP. Den henter automatisk en "fra" e-mailadresse fra de instant messaging profiler, der er logget på.

Sociale netværk 
Man kan i Digsby tilføje sociale netværkssider:
 MySpace: opdateringer på venners profiler, status, og private beskeder. Giver nem og hurtig adgang til forskellige dele af ens MySpace konto, så som profil, hjemmeside, blog, etc. 
 Facebook: opdateringer på venners feeds.
 Twitter: tillader nem opdatering af "tweets", og visning af sine venners tweets.
 LinkedIn: diverse opdateringer fra sine venner.

Fremtidig understøttelse af andre sociale netværk er under udvikling.

Venneliste 
Digsby tilbyder brugere at skræddersy deres venneliste ved sortering af alle parametre og mulighed for skinning for at få en personlig brugergrænseflade. Brugere kan selv vælge notifikationer for de forskellige handlinger så som kontaktpersoners logger på og af, modtagne og afsendte meddelelser, etc. Programmet understøtter også metakontakter, meget lig Trillians metakontakter via et drag-and-dropsystem. Venneliste, IM konti, widgets, og programindtillinger synkroniseres på Digsbys servere, så alle brugerindstillinger kan overføres mellem installationer på flere maskiner.

Understøttede protokoller 
 .NET Messenger Service (Windows Live Messenger, normalt kendt som MSN)
 OSCAR (AIM/ICQ/.Mac)
 XMPP (Jabber, Google Talk)
 Yahoo!
 Twitter
 Facebook Chat

Referencer

Eksterne henvisninger 
 Digsby.com 
 Digsby Community 
 Digsby Log Converter 

Messengersoftware
Spunk

Spunk er en pastil, der fås som saltlakrids i en sort æske eller som vingummi i en grøn æske med vingummier i fire smagsvarianter og farver – rød, gul, grøn og orange. Produktet fremkom i 1971 og produceres af Galle & Jessen. Navnet stammer fra Pippi Langstrømpe-historien Pippi Langstrømpe i Sydhavet (nok via tv-serien fra 1969, hvor episoden med spunken er afsnit 9).

Ligesom der på lågene af Ga-Jolæskerne er trykt et lille ordsprog har Spunkpakkerne et lille råd trykt under låget. Figuren på æsken er et "fantasidyr" tegnet af en otteårig pige, og slikket har samme facon.

Eksterne kilder/henvisninger 
 Galle & Jessens hjemmeside
 
 Spunk fans på Facebook
 Spunk på Slikleksikon.dk
Allan Vendeldorf: "Med flair og flid", Hernovs Forlag 2000
 The Free Dictionary

Gummiagtigt slik
Toms
Lakrids
Spunk (flertydig)

Spunk har flere betydninger:

 Spunk – en lakrids eller vingummi pastil.
 Spunk Bar – en bar i København.
 Spunk - et ord opfundet af Pippi Langstrømpe (Astrid Lindgren)

Se også
 Sæd – engelsk slangudtryk er spunk

Eksterne kilder/henvisninger
Okklusion

I audiologi: Okklusion fremkommer når udgangen af øregangen er tilstoppet af f.eks. et høreapparat. Lyde trænger kun dårligt igennem via øregangen, så lyd transporteret via benledning er dominerende, hvorfor personen oplever som at de lave frekvenser bliver fremhævet. Specielt egen stemme og tygge-lyde er stærkt generende for personen, hvorfor det er ønskeligt at høreapparatet åbnes med en "vent". Dette kan dog medføre akustisk tilbagekobling imellem højttaler og mikrofon, som sidder tæt på hinanden. Nyere digital signalbehandling har dog gjort det muligt at undertrykke akustisk tilbagekobling, hvorfor venten er blevet gjort muligt. Dog skal en nøje afstemning imellem vent størrelse, akustisk tilbagekoblingssignal og forstærkning foretages af audiologen der tildeler høreapparatet. 

Oto-rhino-laryngologi
Nové Zámky

Nové Zámky er en by i det sydvestlige Slovakiet, med et indbyggertal (pr. 2006) på ca. 41.000. Byen ligger i regionen Nitra, ca. 100 kilometer fra landets hovedstad Bratislava.

Byer i Slovakiet
Spišská Nová Ves

Spišská Nová Ves er en by i det østlige Slovakiet, med et indbyggertal (pr. 2006) på ca. 38.000. Byen ligger i regionen Košice, ved bredden af floden Hornád.

Referencer

Noter

Eksterne links 
  Officielle hjemmeside

Byer i Slovakiet
Komárno

Komárno er en by i det sydvestlige Slovakiet, med et indbyggertal på . Byen ligger i regionen Nitra, ved bredden af floden Donau og på grænsen til nabolandet Ungarn.

Kildeangivelser

Henvisninger 

Byer i Slovakiet
Byer ved Donau
Levice

Levice er en by i det sydvestlige Slovakiet, med et indbyggertal (pr. 2006) på ca. 36.000. Byen ligger i regionen Nitra, ved bredden af floden Hron.

Byer i Slovakiet
Humenné

Humenné er en by i det østlige Slovakiet, med et indbyggertal (pr. 2006) på ca. 35.000. Byen ligger i regionen Prešov.

Eksterne links 
 

Byer i Slovakiet
Čadca

Čadca er en by i det nordlige Slovakiet, med et indbyggertal (pr. 2006) på ca. 26.000. Byen ligger i regionen Žilina, tæt ved grænserne til nabolandene Tjekkiet og Polen.

Eksterne henvisninger 

Byer i Slovakiet
Dubnica nad Váhom

Dubnica nad Váhom er en by i det nordvestlige Slovakiet, med et indbyggertal (pr. 2006) på ca. 25.000. Byen ligger i regionen Trenčín, ved bredden af floden Váh.

Byer i Slovakiet
Rimavská Sobota

Rimavská Sobota er en by i det sydlige Slovakiet, med et indbyggertal (pr. 2006) på ca. 24.000. Byen ligger i regionen Banská Bystrica, tæt ved grænsen til nabolandet Ungarn.

Byer i Slovakiet
Partizánske

Partizánske er en by i det vestlige Slovakiet, med et indbyggertal (pr. 2017) på ca. 24.000. Byen ligger i regionen Trenčín.

Det danske firma Velux har en fabrik i byen.

Demografi

Etnicitet

Religion

Venskabsbyer 
  Valašské Meziříčí, Tjekkiet (siden 2014)
  Benešov, Tjekkiet (siden 2016)
  Svit, Slovakiet (siden 2016)
  Otrokovice, Tjekkiet (siden 2016)
  Bajiná Bašta, Serbien (siden 2017)
  Vukovar, Kroatien (siden 2017)
  Krapkowice, Polen (siden 2017)

Kilder

Eksterne henvisninger 

 

Byer i Slovakiet
Šaľa

Šaľa er en by i det sydvestlige Slovakiet med et indbyggertal på . Byen ligger i regionen Nitra, ved bredden af floden Váh.

Referencer 

Byer i Slovakiet
Hlohovec

Hlohovec er en by i det vestlige Slovakiet, med et indbyggertal (pr. 2006) på ca. 23.000. Byen ligger i regionen Trnava, ved bredden af floden Váh.

Referencer

Noter

Eksterne links 
 Hlohovec – Regional Information System

Byer i Slovakiet